สวัสดีค่ะ หนูอายุ 16 ปี ปลายปีจะอายุ 17 ปีค่ะ หนูไม่เคยมีเพศสัมพันธ์ เเต่ประจำเดือนไม่มา 2 เดือนค่ะ BMI ของหนูอยู่ที่อ้วนระดับ 2 ช่วง 3-4 วันมานี้มีอาการท้องเสียช่วงเช้า เเต่พอช่วงอื่นที่หนูอยากจะขับถ่ายกลับถ่ายไม่ออกค่ะ ปกติเป็นคนขับถ่ายวันละ 2-3 รอบค่ะ
สวัสดีค่ะ ประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนไม่มาตามรอบเดือน อาจมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล การมีน้ำหนักตัวมากหรือน้อยผิดปกติจากที่กล่าวมานั้น ถ้าไม่เคยมีเพศสัมพันธ์ อาจมีสาเหตุอื่นๆดังกล่าวไป ที่พบได้บ่อยเช่นกันคือถุงน้ำหลายใบในรังไข่ แนะนำการไปพบแพทย์เพื่อตรวจร่างกาย หรือตรวจอัลตราซาวน์หน้าท้องดูบริเวณรังไข่เพิ่มเติมต่อไป